Publication: Magyar Közlöny
Issue: MK-2011-24 (Year: 2011, Number: 24)
Era: contemporary
Section: Kulcsfontosságú a 27/1993. (IV. 29.) AB határozat, amely alkotmánysértõnek minõsítette, hogy MT rendelet
Paragraph Index: 556

Kulcsfontosságú a 27/1993. (IV. 29.) AB határozat, amely alkotmánysértõnek minõsítette, hogy MT rendelet a mûvelõdési és közoktatási miniszter számára a mûvészeti alkotóközösségek tevékenységére kiterjedõ általános felügyeleti jogot biztosított. Azt ugyanis az egyesülési jogot olyan súlyosan sértõ beavatkozásnak tekintette, amelyre alkotmányosancsak törvényben részletesen meghatározott feltételek mellett a független bíróságnak lehet hatásköre. A döntés fontos értéknek tekinti, hogy „a bíróság nem csupán védelmet nyújt e közösségi szabadságjog gyakorlásához, hanem egyéb tárgyú szakszerû és elfogulatlan döntéseivel is közremûködik az egyesülési jog alkotmányos és törvényes érvényesítésében”. (ABH 1993, 444, 448–450.) A közigazgatási szerv egyesületek feletti általános felügyeleti joga e döntés szerint nem egyeztethetõ össze az Alkotmány 63. § (1) bekezdésével.

Source: https://magyarkozlony.hu/hivatalos-lapok/220e38fb7fdae76ff7ea3f5872744177d3603a2c/dokumentumok/595d0e4724e5decd8ab1cfe30d0b339be1a21e59/letoltes